Eng ko‘p emlanganlar soni Xitoyda bo‘lib, 28 noyabr holatiga bu yerda 650 ming kishi vaksinatsiya qilingan. Foto: EPA Dunyoning to‘rt mamlakatida vaksinatsiya kampaniyasi o‘tkazilmoqda va ayni paytga kelib bir milliondan ortiq kishi koronavirusga qarshi emlandi. Bu haqda Bloomberg agentligi xabar bermoqda. Ma’lumot berilishicha, 1,1 million nafardan ortiq kishi emlangan bo‘lib, bular Buyuk Britaniya, AQSh, Xitoy va Rossiya fuqarolaridir. Eng ko‘p emlanganlar soni Xitoyda bo‘lib, 28 noyabr holatiga bu yerda 650 ming kishi vaksinatsiya qilingan. Buyuk Britaniyada 15 dekabr holatiga emlanganlar soni 137,8 ming, Rossiyada esa 320 ming kishini tashkil etmoqda. AQShda vaksinatsiya ishlari ushbu haftada boshlangan. Bu yerda 17 dekabr holatiga 50 mingga yaqin kishi emlangan.